Høringssvar ang. Gudbjerg solcellepark

Bilag 1 ligger på sidste side dokumentet.

Vi vil gerne afgive høringssvar ang. Gudbjerg Solcellepark, da vi har visse bekymringer omkring det anlæg, der nu er lavet lokalplan for, samt en decideret klage over den måde vi er blevet behandlet på både af Ecosolar samt af selve processen – hvordan naboerne til projektet bliver inddraget. Det er svært at have en positiv indstilling til solcelleanlægget efter at vi har fået så dårlig behandling af Ecosolar, den meget lidt inddragende proces, samt senest at plan og lokalsamfundsudvalget vælger at lytte til Ecosolar, men IKKE ønsker at lytte til lokalbefolkningen. Det er klart at tage parti. og under al kritik. Da vi efter borgermødet i Gudbjerg forsamlingshus d. 23/1 spørger, hvilke muligheder vi har for at klage over den behandling, vi har fået af Ecosolar, får vi at vide, at vi desværre ingen klagemulighed har. Derfor har vi valgt at klage til Plan- og Lokaludvalget, da det er dem, der nu står med ansvaret. Desuden opfordrede flere af politikerne os til at skrive kontrakt med Ecosolar. Nedenstående er den klage vi har sendt pr. mail samt efterfølgende svar fra udvalget formand Arne Ebsen og svar tilbage fra os.

**Klage over Ecosolar og processen omkring projektet:**

*Hej Plan- og lokalsamfundsudvalg.*

*Efter borgermødet om solcelleanlægget ved Gudbjerg/Lakkendrup i torsdags talte vi med byplanlægger Rasmus Kiertzner om vores muligheder for at klage over den behandling vi har fået af Ecosolar samt til dels fra kommunen også. Han sagde, at vi faktisk ingen klagemulighed har, hvilket vi er rigtig skuffede over. Derfor modtager I denne klage.*

*Da vi i sin tid tilfældigt opdagede i en notits i avisen, at det var anlægget i Gudbjerg, der blev valgt, blev vi rigtig frustrerede, bange og kede af det. På det tidspunkt skulle anlægget ligge klods op og ned af vores grund på 3 sider. Vi var bange og bekymrede for vores fremtidsudsigter, og stod det til os, skulle kommunen allerede her havde startet dialog med de nærmeste naboer for at skabe godt samarbejde og positivitet omkring projektet. I stedet står vi alene med vores frygt og frustrationer. Derfor inviterede vi før borgermødet i april 23 jer samt andre politikere i kommunalbestyrelsen til dialog hjemme hos os for at fortælle jer om vores frygt og frustrationer, samt vise jer området, hvor anlægget skal være. Flere mødte op, andre orkede ikke engang at melde fra, men vi mødte forståelse fra de, der dukkede op, dog kunne der ikke gøres så meget... Vi blev opfordret af flere politikere efter besøget og borgermødet til at starte dialog med Ecosolar. Det var vores bedste mulighed, fik vi at vide.*

*Til borgermødet i April 23 skulle vi påtvinges en positiv holdning overfor projektet. Vi skulle tænke over, hvad Ecosolar kunne gøre for at yde merværdi i vores lokalsamfund. Der var ikke det, der ikke kunne lade sig gøre. Den holdning var vi og vores naboer slet ikke klar til at påtage os. For os fyldte frygten for, hvad fremtiden ville bringe, frustrationerne over ikke at have noget at skulle have sagt, vores på daværende tidspunkt særlige omstændigheder med solcelleanlægget på 3 sider rundt om vores grund, og ikke mindst uvidenheden over hele den her proces og tidsplan. Hvor ville vi ønske, at man allerede før borgermødet havde koblet os til Rasmus Kiertzner eller anden for at få viden, afklaring og forståelse for processen, så vi kunne have fået større viden og forståelse fra start. Vi får først dialog og møder med Rasmus, da vi selv mailer til ham efter gåturen omkring området i august, da vi ikke kunne deltage grundet ferie. Efterfølgende har vi været i dialog med Rasmus og Snorre af flere omgange, de har prøvet at forklare og vejlede os, og egentligt også lyttet til os - det var bare for sent de kom ind i billedet.*

*Nu til klagen over Ecosolar og den måde de har behandlet os på. Nogle af eksemplerne nævnte vi til borgermødet, men vi har mere endnu. Vi er blevet behandlet uprofessionelt, uempatisk og som et problem, der skal styr på hurtigst muligt. Vi var en matrikel, der lå uhensigtsmæssigt for solcelleanlægget og dermed indtjeningen. Vi er ikke blevet set som en familie i et hjem, som er bange og frustrerede over situationen. Henrik Mentz er utroværdig og vi mistede ret hurtigt al tillid til ham, og vi havde uro i kroppen hver gang vi skulle tale med ham. Og ikke mindst hvordan skulle vi kunne skrive kontrakt med en mand, man ikke stoler på? Men vi havde jo fået at vide, at det var vores bedste mulighed, så vi følte os pressede til at gå i dialog med ham. Følgende er eksempler på behandlingen fra Ecosolar:*

*- Kort efter første borgermøde kontaktes vi af Ecosolar. Mie er på dette tidspunkt højgravid og kan føde hvad dag det skal være, så vi har ikke ro og overskud til at forhandle med Ecosolar. Dette meddeler vi Henrik samt siger, at vi nok skal kontakte ham, når vi er klar. Få dage efter finder Ecosolar ud af, at Mies far bor i Mies barndomshjem på "den anden side af solcelleanlægget" på Lakkendrupvej. Til et møde med Mies far spørger Henrik, om han ikke kan få Mie og Allan til at kontakte ham. Han ville gerne have et møde sat i stand og tale muligheder. Henrik bliver igen gjort opmærksom på nært forstående fødsel og bliver bedt om at lade os være. Han skal nok blive kontaktet en gang efter fødslen, når overskuddet er der. Alligevel ringer Henrik få dage efter til Mie for at få sat et møde i stand og snakke kontrakt og først da han får en grædende, sensitiv højgravid i røret, der taler med store bogstaver, accepterer han den midlertidige afvisning. Vi er et problem, der skal løses på Henriks måde, passende i Henriks planer og ikke, når vi er klar til det og har fået tænkt vores situation igennem.*

*- Vi har efterfølgende været i dialog med Ecosolar af flere omgange. Henrik har travlt med at ville forhandle og vi føler, at han har presser på. Vi føler os tvunget til at gå i dialog med ham, selvom knuden i maven allerede er der her. Vi snakker forskellige muligheder og beder om tænkepause. For os er det en stor beslutning, om vi skal sælge, eller finde andre løsninger. Vi siger, at vi nok skal vende tilbage. Henrik siger, at vi roligt kan stole på ham. At vores sag bliver mellem ham og os. Alligevel går der ikke længe, før Henrik igen under et møde med Mies far, lægger pres på os gennem ham. Henrik spørger om Mies far ikke kan tale med os, om vi snart er klar med et svar, hvad vi vil. At han gerne vil i gang med en kontrakt. Han giver også et tilbud til os om at købe en anden gård i omegnen til os, som er til salg. Det tilbud kunne Mies far give videre. Igen lægger han pres på os. Dette tilbud nævnes først for os langt senere. Henrik kontakter os flere gange, om vi har et svar.*

*Hvordan skal man kunne stole på et firma, der arbejder så uprofessionelt? Hvordan kan det være i orden at inddrage en tredje part - familie eller ej - i vores forhandling med Ecosolar uden vores tilladelse? Vi mister alt tillid til Henrik her. Knuden i maven vokser og ja, som sagt på borgermødet i torsdag, går Mie ned med flaget pga. presset fra Henrik, bekymringer om fremtiden pga et projekt, vi ingen indflydelse har på. Solcelleprojektets bekymringer overskygger glæden ved at have født en sund og rask dreng.*

 *Desuden har vi svært ved at se, hvordan dette er eksempler på "den gode dialog med naboerne", som Ecosolar fremhæver sig selv med både mundtligt til borgermødet og på deres hjemmeside.*

*- Under Mies barsel bliver hun kontaktet af Annemarie fra Ecosolar. Hun fortæller, at der i nærmeste fremtid kommer en fotograf til vores grund for at tage visualiseringsbilleder. Hun kan ikke sige nogen dato, men vi behøver ikke være hjemme. Mies lunte er blevet kort overfor Ecosolar. Vi stoler ikke på dem og siger, at vi vil gerne være hjemme, når der kommer en fremmed forbi. Det behøver vi ikke, siger Annemarie, for fotografen ved, hvor han skal tage billedet fra. Dette undrer os og Mie beder om en dato, så hun kan vise fotografen hvor henne vi opholder os mest i haven og hvor vi vil have størst risiko for at se solcellerne. Det behøves heller ikke, fordi hun allerede ud fra hendes kort kunne se, hvor dette var. Annemarie har ALDRIG været med til møde ved os og kender kun vores ejendom fra et kort. Derefter følger en diskussion, hvori Annemarie truer med, at hvis vi ikke er indstillet på at fotografen kan komme uanmeldt, så får vi bare ikke taget noget visualiseringsbillede. Sagen ender med, at hun meget modstræbende siger ja til at fotografen ringer til os på dagen, han er i Gudbjerg. Vi får aftalt med fotografen, hvor billedet skal tages fra.*

*Hvordan kan de kalde det god dialog og borgerinddragelse. Det er enormt krænkende at der sidder fremmede mennesker og kigger på luftfotografier af vores grund og beslutter, hvor de mener, billedet skal tages uden at tage os med på råd - det er vel os, der skal bruge det billede til at tage beslutninger ud fra. Vi kan ikke øvrigt ikke finde det billede - pist væk er det, og vi har aldrig set det! Det foreligger ikke på Ecosolars hjemmeside. Vi er uforstående overfor, hvorfor vi ikke måtte være hjemme og ikke måtte have indflydelse på fotografiets placering.*

*- I foråret har vi igen møde med Ecosolar. Forudgående har vi talt med Rasmus Kiertzner, et stykke jord nord og vest for os er taget ud af projektet, og vi har valgt at blive boende i huset. Med knude i maven holder vi møde med Ecosolar og taler om at skrive kontrakt. Vores forslag bliver, at den dag vi skal flytte, opkøber Ecosolar vores ejendom. Vi føler os pressede til denne løsning for at fremtidssikre os selv, selvom vi er utrygge og mangler tillid til Henrik. Vi taler om indhold i kontrakten. Henrik nævner, at hvis vi skriver under, må skal vi forholde os neutrale overfor Ecosolar. Henrik lover, at han vil sende os et udkast til en kontrakt indenfor 1 uge. Der går 1 måned, hvor vi intet hører. Vi ved ikke, hvad der sker og usikkerheden og knuden i maven vokser. Allan kontakter Henrik om han har glemt os? Flere dage efter melder Henrik tilbage, at vi kan være helt rolige, aftalen gælder stadig, men der er kommet en ny solcellebekendtgørelse, der måske får indflydelse for os. Den afventer han lige.*

*Lige pludselig tikker en mail ind med et udkast til en kontrakt, hvor Henrik igen ret hurtigt presser på, om vi har læst den og om vi er klar til at snakke videre. I mellemtiden har Rasmus Kiertzner kontaktet os og forklaret om den nye bekendtgørelse og hvilken betydning det har for os. At solcellerne rykkes 300 m. Fra vores hus. Rasmus ønsker et møde med os, som vi siger ja til. I denne periode kontakter Henrik os flere gange både mundtligt og skriftligt. Han har travlt med den kontrakt, men har intet nævnt om de nye afstandsmuligheder. Vi afviser ham, da vi vil høre hvad Rasmus vil fortælle om solcellebekendtgørelsen først. Efter mødet med Rasmus og Snorre føler vi os reddet på målstregen, fordi vi har aldrig har haft tiltro eller lyst til at skrive kontrakt med Ecosolar. Vi føler, at Henrik har ville fixe problemet med os, der "ligger i vejen for hans solcelleanlæg" på hans præmisser. Selvom Rasmus siger, at vi har god tid til at beslutte os, ringer Henrik få dage efter mødet, om vi har besluttet os med den kontrakt. Først da vi her siger pænt nej tak til at forhandle mere med ham, at vi ønsker at få de 300 meters afstand jf. bekendtgørelsen, får vi ro i maven ift. Ham. Vi er uforstående overfor hans pressen på. Han synes selv dialogen er god og at dialogen til naboerne er vigtig. Vi synes vores eksempler viser det modsatte. Hvordan er dette er eksempler på "den gode dialog med naboerne", som Ecosolar fremhæver sig selv med både mundtligt til borgermødet og på deres hjemmeside.*

*- Henrik har travlt med at tale sig selv og Ecosolar op. Vi synes, han er glat som en ål og man ved ikke hvor man har ham. Han har flere gange løjet os direkte op i hovedet. Fx da vi sidder til et møde med ham i december sammen med Kim Tobiassen og flere naboer i vores nabogruppe. En anden nabo har hørt fra Ulrik Balman (lodsejer), at Ecosolar arbejder på at få sat større vindmøller op i projektområdet. Dette bekymrer os naboer, og jeg kontakter Rasmus Kiertzner, som afviser og svarer at det næsten er umuligt. Vi spørger Henrik til mødet, om Ecosolar har arbejdet på at få sat større vindmøller op. Det afviser han kraftigt. Vi spørger, hvem der ejer nuværende møller, og Balman giver kontaktoplysninger. Dagen efter kontakter vi ejer af vindmøller, som bekræfter, at Ecosolar har henvendt sig og spurgt om samarbejde, da de gerne vil have større vindmøller sat op.*

*Vi har gennem hele processen haft dårlige oplevelser med Ecosolar. Vi har haft en knude i maven over at skulle forhandle med dem, Mie gik ned med flaget pga. Ecosolar og utrygheden med processen. Alligevel vælger I politikere at lytte til Ecosolar frem for de berørte naboer, som er frustrerede og utrygge. Vi håber, at I tager vores klage seriøst! Der ligger så mange følelser bag. Vi håber, at de eksempler vi kommer med her, giver et indblik i, hvorfor vi har mistillid til Ecosolar. På borgermødet siger Pia Dam at I vælger at sige fra overfor borgerne for at passe på jer selv. Vi ville også gerne passe på os selv i processen. Vi har ikke bedt om at blive en del af projektet - det er politikerbestemt. Alligevel har vi taget vores slag i processen uden at det er ført til noget. Vi blevet reddet af en ny bekendtgørelse. Hvem passer på borgerne, når de der sidder med ansvaret fralægger sig dette? Når et firma bare presser på. Hvem skal passe på os, hvis ikke I vil høre på os? Hvordan kan nogle borgervalgte politikere fravælge at lytte til borgerne?*

*Mvh Allan og Mie Guldborg Bauch, Ørbækvej 253, Gudbjerg*

Svar fra Arne Ebsen:

*Hej Mie og Allan*

*Tak for jeres henvendelse. Jeg hørte jeres bekymringer sammen med mine kolleger på borgermødet. Jeg bifalder, at I sender jeres betragtninger om forløbet til os. Men jeg vil opfordre jer til, at I også sender dem som et høringssvar, hvis ikke allerede det er sket. Som det blev sagt på borgermødet, er det vigtigt at vi får den skriftlige bemærkninger med i det videre arbejde.*

*Denne mail skal I betragte som en bekræftelse på, at vi har modtaget jeres henvendelse. Vi afventer udløbet af fristen for indsigelser, hvorefter forvaltningen vil bearbejde de indkomne høringssvar og fremlægge dem sammen med deres vurderinger og indstillinger i en hvidbog. Den bliver offentligt tilgængelig senest på det tidspunkt, hvor sagen igen skal behandles i vores udvalg.*

*Det er ikke kutyme, at vi i løbet af høringsperioden kommenterer på sagsindholdet, så derfor får I nok ikke en egentlig reaktion før høringsperioden er udløbet, så er I varslet om, at vi almindeligvis arbejder på den måde, når vi har lokalplaner i høring.*

|  |
| --- |
| *Venlig hilsen* |
|  |
| ***Arne Ebsen*** |
| *Fmd. Plan- og Lokalsamfundsudvalget · Socialistisk FolkepartiSvendborg Kommune · 5762 UlbølleMobil +4541585762 · E-mail:* *arne.ebsen@svendborg.dk* |
| ***Økonomiudvalgsmedlem******Bestyrelsen FilmFyn******Gruppeformand SF******Delegeret KLs årsmøde******Valgbestyrelsen for Svendborg*** |
|  |
|  |

Vi vælger at indsætte vores svar til Arne Ebsen her, da der her er et par vigtige pointer:

*Hej Arne.*

*Tak fordi du tager dig tid til at svare os.*

*Vi er i gang med et høringssvar, hvor denne klage vedhæftes. Vi forstår godt, at I ikke har tid til at arbejde i de enkelte sager hele tiden. Der er dog 1 ting i dit svar/bekræftelse, som vi er nødt til at kommentere på. Ved at I ikke ønsker at gå i dialog med begge parter nu, får I kun 1 side af sagen. Problemet er, at når I ikke reagerer og lytter nu, så står der nogle utrygge borgere, som tvinges til at indgå aftaler og evt. skrive kontrakt med Ecosolar og blive dårligt behandlet. Pres, tvang, løgne o.s.v. Når først der er skrevet kontrakt med Ecosolar, skriver man under på, at man ikke må udtale sig om den behandling, man har fået eller for den sags skyld indsende et høringssvar. Det ved vi fra det udkast til kontrakt, som vi fik sendt. Det vil sige, når I en gang har tid til at kigge på sagen, så har Ecosolar lukket munden på de utrygge naboer, som er bange for at tabe ejendomsværdi og derfor er i 7 sind, hvad de skal gøre nu. Men dette er selvfølgelig meget belejligt for både Ecosolar OG Svendborg kommune!*

*Dette er udover en klage, vores måde at sige rød alarm - I bør handle og baggrundstjekke Ecosolars behandling af borgerne nu!*

*Allan og jeg er ikke imod grøn energi og vi ønsker ikke at stoppe dette projekt. Vi er glade for de 300 meters afstand, vi har fået til solcellerne og allermest er vi glade for, at vi med ro i sindet kunne takke nej til en kontrakt med Ecosolar. MEN... vi havde ønsket os en GOD og RETFÆRDIG behandling både af Ecosolar og af Plan og Lokalsamfundsudvalget, samt at vores bekymrede naboer, som nu står i samme situation, som vi gjorde, får god og retfærdig behandling. Men det er åbenbart vigtigere at nå jeres klimamål og så lade borgerne bøde for det.*

*Vedhæftet her til sidst er en artikel, jeg blev gjort opmærksom på i aftes, at jeg er citeret i. Ecosolar står også bag projektet i Bellinge, og jeg håber I vil læse, hvordan Ecosolar har behandlet naboerne der. Der er visse ligheder.*

[*https://eavis.fyens.dk/api/sharing/article/jfm67993f9e777889.78532708-4811203dd5942?fbclid=IwY2xjawIHKi5leHRuA2FlbQIxMQABHa2E3XykM65yNeQFYiqbsGwIL\_3f1hUOwQe78tQbRnUXX3AiwznbnX4SDA\_aem\_778C-TOw0d-Bwl4BnFDrYw*](https://eavis.fyens.dk/api/sharing/article/jfm67993f9e777889.78532708-4811203dd5942?fbclid=IwY2xjawIHKi5leHRuA2FlbQIxMQABHa2E3XykM65yNeQFYiqbsGwIL_3f1hUOwQe78tQbRnUXX3AiwznbnX4SDA_aem_778C-TOw0d-Bwl4BnFDrYw)

*Mvh Allan og Mie Guldborg Bauch, Ørbækvej 253, Gudbjerg*

Klagen beskriver den behandling vi har fået af Ecosolar og den til utilfredsstillende proces ift. lokalområdets inddragen i projektet. Vi har en lille tilføjelse til vores klage. Vi har under alle vores mødes med Henrik Mentz haft rigtig svært ved at få noget fra ham på skrift. Alt skal helst foregå mundtligt. På denne måde har Henrik kunne løbe fra det han lover, lyve eller sno sig uden om. Vi har fx i den første tid med møder med Henrik, hvor vi overvejede at sælge ejendommen, ikke kunne få ham til at komme med et konkret tilbud, et beløb, en procentsats, ligesom han giver nu til de naboer, der har under 200 m til anlægget. De eneste tilbud, der har lignet en procentsats, er givet mundtligt og ikke til os, men til Mies far under møder med ham. Hvor har vi dog stået alene i den tid, hvor har vi haft mange bekymringer bl.a. om dyre advokatregninger. Hvor ville vi havde ønsket, at der allerede der var blevet tilknyttet en ekstern konsulent som Kim Tobiassen. Så vi kunne havde fået noget hjælp og sparring.

Vi synes, det er vigtigt at understrege, at Plan- og Lokaludvalget vælger at give Henrik Mentz taletid for udvalget, hvor han kan klage over dårlig økonomi i projektet, men IKKE vælger, at lade os nærmeste naboer få taletid for udvalget. Altså prioriteres et privat firma over de lokale borgere, som faktisk står og skal leve med det anlæg, som de ikke selv har haft nogen indflydelse på, om det kommer op eller ej. Man skulle næsten tro, at Ecosolar har tilbudt kommunen et eller andet for dette. DESUDEN opfordres der af Arne Ebsen til at vores klage skal indgå i dette høringssvar, da det er normal procedure. Problemet er bare, at de naboer som har mulighed for at få kompensation via Ecosolar står og skal underskrive en kontrakt nu her. I den kontrakt ligger der en tavshedsklausul, hvori det øjeblik, man underskriver kontrakten, skal man forholde sig neutralt både overfor solcelleanlægget og dets opførelse, overfor Ecosolar, og man må ikke længere indgive høringssvar. Vi ved det, vi har også haft sådan en kontrakt indenfor vores dør. Denne tavshedsklausul er meget belejlig for Ecosolar, men i den grad også Svendborg kommune, da der når naboerne føler sig presset nok til at skrive under, ikke må brokke sig over den behandling Ecosolar har givet dem, samt Svendborg kommune får færre bekymrede borgere og mindre modstand mod anlægget. Men hvad betyder kommunikation, ærlighed og en ordentlig, borgerinddragende proces, når vi har et klimamål i kommunen, som skal nås? Det er åbenbart METODEN til at få sådanne VE-anlæg igennem. At man køber sig til borgernes ”tavshed”, og så er det ligegyldigt at målet skyr midlet – at der er lokale borgere som ikke behandles ordentligt! Hvis I skimmer artiklen i vores sidste mail, vil I også erfare, at Ecosolar har opført sig på samme måde overfor naboerne i projektet i Bellinge. I er meget velkomne til at kontakte os angående klagen, hvis der er brug for flere oplysninger, er mangler e.l.

Som en lille ekstra kommentar til Ecosolars behandling af naboerne vil vi lige tilføje at 21/2 var vi i kontakt med en nabo, som har fået en kontrakt til gennemlæsning. Denne nabo har fået at vide af Henrik, at hvis kontrakten skal underskrives, skal dette gøres inden ca. april, hvor lokalplanen forventet trådt i kraft. Alligevel bliver naboen kontaktet i dag, 21/2 af Henrik Mentz, som gerne vil høre hvor naboen står ift. kontrakten. Altså presser Ecosolar på for at få naboerne til at skrive under, selvom han har givet en anden frist. Men jo flere kontrakter, man kan få underskrevet, der flere tavshedsklausuler er underskrevet, des mindre modstand og bekymringer omkring projektet og des færre høringssvar. Er dette en fair behandling af naboerne?

**Miljørapporten**

**Visualisering, biodiversitet, dyre/fugleliv, skel, beplantning m.m.:**

Efter at vi har skrevet klagen, har vi langt om længe fundet billedet taget fra vores have i miljørapporten. Vi er ikke enige med den konklusion, der er draget omkring det visuelle udsyn. Nej, solcellerne kommer ikke op omme på den anden side, og ja, der bliver etableret et større og højere beplantningsbælte. MEN der er på andre billeder vist, at der skal gå en servicevej ned lige langs den anden side af det eksisterende hegn. Desuden siges det, at der i det friholdte område ikke må opstilles solceller, invertere o.s.v af teknisk udstyr, men der kan ikke siges, HVAD der skal ske med det friholdte areal. Vi er enormt utrygge ved dette! Når vi spørger ind til dette, får vi at vide, hvad der ikke må stå, og at det højst sandsynlig vil blive brugt til landbrug. Samtidig etableres der en servicevej ned langs den anden side af beplantningsbæltet, hvilket skaber et indtryk af, at området skal bruges til et eller andet til anlægget. Hvordan kan man drage en konklusion, om at der ikke visuelt vil være gener? Billeder er også stilstående og giver ikke det fulde indblik. Hvis man kom herud og så landskabet, i stedet for at sidde bag en skærm og analysere det hele, så ville man opdage at terrænet omkring er kuperet. Vi kommer fra vores ejendom til at kunne syne hele anlæggets langside og ikke kun lige det område, som ses på billedet. Billedet er taget i en ”dal”, og det fulde indblik i kuperingen OG det er taget (smart nok af fotografen) så halvdelen af området er dækket af vores egen beplantning i haven. Desuden er billedet taget mhp at der skulle sættes solceller op på den anden side af beplantningen. Går man længere ned i vores have, hvor vi opholder os lige så meget som hvor billedet er taget, ser kuperingen anderledes ud og solcellerne vil komme tættere på os. Går man ned til vores stald har vi fuldt udsyn over det kuperede landskab, som solcelleanlægget ligger i. Som det er nu, har vi den skønneste udsigt herfra og følger årets gang. Dette medfører også, at når solcelleanlægget er kommet op, og selv når beplantningen er fuldt udvokset, vil anlægget stadig være synligt. Da fotografen var ude, fik vi allernådigst ham til at tage et billede fra vores have, hvor vi har frit udsyn til det meste af anlægget. Dog sagde han, at han kun måtte tage 1 billede. Der er desværre ikke blevet visualiseret med solceller og beplantning – højst sandsynligt fordi, at det på dette billede ikke ville kunne skjule solcellerne. Hvorfor ikke lave visualiseringer, hvor solcellerne faktisk kan ses? Hvorfor tilvælge steder, hvor de med sikkerhed skjules af beplantning? Hvorfor ikke give os naboer nogle visualiseringer, som vi rent faktisk kan bruge til noget? Så vi har mulighed for at ønske bedre beplantning mm. Efter vores samtale med Ecosolar angående fotografbesøg, hvor vi bliver truet med, at vi ikke får taget et visualiseringsbillede fra vores grund, fordi vi gerne vil være hjemme, når billedet tages, forholder vi os også skeptiske overfor visualiseringerne, om så Svendborg kommune vælger at kvalitetsstemple dem eller ej. Desuden er det svært at forholde sig til visualiseringerne, når der på borgermødet ikke kan svares på højde af solcellerne, så siger man, at de er 2,5 m, men nu har I sendt materiale ud, at de faktisk er de højeste. Vi har svært ved at forstå, at det kan være så svært at svare på – dårlig forberedelse eller også skal det igen bare se godt ud på papiret.

På baggrund af ovenstående afsnit ønsker vi, at der skal laves en ny visualisering, tages et nyt billede og revurderes på denne konklusion. Den er ikke retsmæssig. Den er misvisende. Billedet er taget og konklusionen draget FØR det blev afgjort, at der blev et friholdt areal. Vi ønsker at se dette billede efterfølgende. Desuden ønsker vi, som vi også har nævnt som forslag til forbedring af anlægget, at beplantningen på østsiden (ud mod Ørbækvej) skal være bredere og højere, så ejendommene på denne side ikke får solcellerne så tydeligt at se. Desuden ønsker vi, som med så mange andre ting i denne rapport, at de, der laver miljøvurderingerne og de der skal træffe beslutningerne ud fra denne miljørapport, tager øjnene væk fra skærmen, tager gode sko på og rent faktisk kommer ud og SER arealet med EGNE øjne. Og ikke kun fra den gåtur der gik ca. halvdelen af solcelleanlægget rundt fra Sortemosevej og Lakkendrupvej. Dette er en invitation til dialog og besigtigelse fra Ørbækvej 253s syn ☺

Trods Mie har været hjemme på barsel, har vi under hele miljørapportens udarbejdelse kun set 3 mennesker i felten for at lave undersøgelser – heriblandt fotografen. Vi er uforstående overfor, hvordan man kan lave en miljørapport uden at man faktisk har lavet undersøgelse, observationer og målinger i felten. Det skaber et ikke realistisk billede. Vi bliver fx dybt forargede over, at når vi læser om metoden til at vurdere landskabet. Hvordan kan disse laves kun ud fra kort, kommuneplaner og notater? Rambøll skulle efter sigende have været ude og kigge, men når de ikke engang har styr på de omkringliggende skove, så har vi svært ved at tro, at de faktisk har haft en mand i felten. Vi har desuden ikke haft besøg/blevet kontaktet af nogen, om end vi oppe fra vores grund har udsyn over størstedelen af arealet. Herfra kan man rigtig se det kuperede område. Vi ønsker, at Svendborg kommune forholder sig kritisk til at miljørapporten er lavet primært bag en skærm. Det er dybt uacceptabelt overfor lokalområdet og –befolkningen. Vi kommer til at virke til grin – som om Ecosolar og Svendborg kommune er bedøvende ligeglade, for nu skal det her projekt trumfes igennem. Det samme gælder til dels for undersøgelsen af dyrelivet/biodiversitet. Der har efter sigende været nogle ude og observere hele området i 3 dage og ellers er der igen gjort konklusioner ud fra skriftlige materiale. Hvad med at inddrage lokalbefolkningen? Vi har da fx både set vandsalamander, rød glente og ørn (vi kan ikke artsbestemme den) i området, hvor solcelleanlægget planlægges. Vi er bekymrede for dyre- og fuglelivet i området, som er en af vores store hverdagsglæder sammen med vores børn! Især rovfuglene er et stort samtaleemne herhjemme, og vi er bekymrede for anlæggets betydning for disse. Vi er uforstående overfor, hvordan man kan drage konklusionerne i miljørapporten ud fra gamle og muligvis forældede iagttagelser og 3(!) observationsdage! De 3 observationsdage, har man skulle rundt til hele området og hvad vi kan læse os til ud til områder 5 km. fra solcelleanlæggets område. Vi kan ikke forstå at det kan være nok. Observationerne er mangelfulde. Om end vi ikke er biologer, går vi meget op i natur og dyrelivet omkring os, og vi observerer dagligt harer (nu der direkte står, at der kun er observeret 1 hare), vi har dådyr på besøg næsten dagligt (tjek bare vores frugttræer), ræv, pindsvin, et rigt fugleliv – både småfugle, hvid stork og store rovfugle (vi har observeret flere høgearter, ørn (vi kan ikke artsbestemme) og rød glente. På Lakkendrup-siden er der observeret rød glente med unge i efteråret 2024 – hvor den har rede og yngleplads vides ikke, men bør det ikke undersøges? Hvis man ikke vil bruge penge på at sikre biodiversitet og dyreliv, hvorfor så ikke starte med at spørge naboerne til området, hvad de har observeret, så man ved hvad man skal lede efter i stedet for kun at kigge i gamle optegnelser? Vi er sikre på, de andre naboer også har gjort deres observationer, og der er flere naturkyndige naboer til anlægget. Hvordan kan observationer, der er 20 år gamle bruges til at konkludere noget i dag? Der kan også nævnes, at der er lavet et stort vådområde i Sortemosen, som tiltrækker mange forskellige fuglearter – heriblandt havørn, som beskrives i miljørapporten. Markerne som skal rumme solcelleanlægget fungerer som græsningsareal for flere forskellige gæs og svaner i sensommeren og efteråret. Da observationerne er mangelfulde, ønsker vi at der skal laves bedre og flere observationer – især mener vi, at den røde glente skal undersøges. Vi forstår ikke, at der er gået i dybden med den røde glente, når den er observeret flere gange i området. Der skal undersøges bedre om den har rede i området. Hvis der bliver kigget tilbage i de første høringssvar og hvidbog, så var netop natur og dyrelivet en genganger, så her er endnu et argument for, at vi ikke vil spises af med denne mangelfulde vurdering! Desuden læser vi i konklusionen, at havørn åbenbart kun yngler (dette er nok korrekt) og fouragerer i Sortemosen og vil derfor ikke blive påvirket i opførselsfasen, da Sortemosen ligger for langt væk. Denne konklusion mener vi også er draget for hurtigt, da vi ofte i sommerhalvåret oplever ørnen jage i solcelleområdet. Nogle ting skal altså opleves og ikke konkluderes bag en skærm! Vi gør opmærksom på, at årstallene for nogle af observationerne skal tjekkes, da de kan være forældede og ikke retvisende. Igen, vi ønsker flere og nye observationer.

Vi synes, det er så brandærgerligt, at solcelleanlægget skal ødelægge dyrelivet og plantelivet herude. Vi er flyttet hertil fordi vi elsker naturen, men må nu se os slået af et projekt, som bare skal gennemføres ligegyldigt hvad. Så må fugle og dyr finde andre steder at være, som vi læser det i miljørapporten. Vi forstår heller ikke hvordan man kan mene at græs, der skal afgræsses af får eller slås med maskine kan anses som natur. Vi havde håbet på, at der blev gjort nogle tiltag til bevarelse af natur og dyreliv. Vi værdsætter fredede diger, så vi forhåbentligt kan blive ved at høre lærkesang samt forholdsregler og tiltag vedrørende angående padder. Men vi står uforstående overfor, hvorfor opstiller gør et stort nummer ud af, at der skulle laves en faunapassage til alt områdets vildt. Dette lød som en selvfølge til det første borgermøde i april 2023. Det er tegnet ind i anlægget. Vi skriver efterfølgende i vores første høringssvar, at vi værdsætter en faunapassage, men at det skal undersøges, at den ikke leder vildtet ud mod Ørbækvej, så der sker påkørsler. Vi kan INTET læse i miljørapporten angående faunapassage, undersøgelse af vildt, andet end at der er vildt i området, men andre steder at de kan finde føde. Vi tog det som en selvfølge, at faunapassage kom med i anlægget og er uforstående overfor, hvorfor den er taget ud af anlægget og uden der er lavet undersøgelser i miljøvurderingen? Hvad er begrundelsen herfor? Vi har som tidligere beskrevet massere af vildt i solcelleområdet. Det er for dårligt, at faunapassagen bare bliver taget ud, uden undersøgelse eller forklaring! Dette ønsker vi undersøgt. Vi ønsker en faunapassage eller allerhelst har vi et kæmpe ønske til, at der ikke opstilles vildthegn omkring anlægget. Hvis får kan afgræsse området, hvorfor skulle vildt så ikke også kunne? Vi kan umiddelbart ikke læse i miljørapporten, hvilken fare der er for vildtet ved at kunne gå imellem solcellerne? Kan de ødelægge dem? Eller er begrundelsen for hegnet at der vil kunne afgræsses med får? Eller er vildthegnet samt manglende faunapassage opstillers pengepung, der taler? At det er billigere at forsikre med vildthegn omkring og at faunapassagen er sparet væk? Vi ønsker dette undersøgt og skriftlig vurdering på hvorfor faunapassage udelukkes og hvorfor vildthegn absolut skal sættes op. Vi ønsker vildtet her. Når der i miljørapporten står, at mindre dyr kan passere hegnet, betyder det så også, at det er slut med harer i området? Eller kan harer passere under hegnet? I forhold til natur og dyreliv bevares er vi også glade for, at digerne og de eksisterende hegn/ forbliver i anlægget og beplantningen forstærkes. Vi ønsker tydeliggjort og beskrevet at disse ikke må beskæres, så der kommer visuelle gener. Der skal som minimum opstilles nogle regler for hvor lavt, de må beskæres og hvor ofte. Desuden har vi 2 særlige områder set fra vores side af anlægget som vi ønsker ”fredet”, grundet bevarelse af fugle- og dyreliv. Disse er markeret på bilag 1. Punkt 1 er et enkelt højt træ beliggende i eksisterende hegn. Dette ønskes ikke fældet eller beskåret, da vi her observerer rigt fugleliv og især rovfuglene holder til her. Træet ses helt til højre på visualiseringsbillede figur 7-14 fra Ørbækvej. Punkt 2 på bilag 1 er både 2 høje træer samt et mindre vildtbevokset buskeområde – her har før foregået vildtfodring. Området ønskes urørt og træerne ønskes ikke fældet eller beskåret for at bevare fugle og dyreliv i området. Træer og en del af buskene ses også i højre side på visualiseringsbillede fra vores have figur 7-19. Her har vi også ofte observeret diverse rovfugle, dådyr og andre smådyr. Området er visualiseret med solceller og altså ryddet på figur 3-5 i miljørapporten. Der er i det hele taget flere enkeltstående høje træer i det naturlige hegn, der er der allerede. Vi har efterfølgende prøvet at markere et par stykker ind på bilag 1. Vi har et brændende ønske om, at man ”freder” alle de høje træer for fugle- og dyrelivet. Altså at opstiller ikke må fælde eller beskære disse.

 I forbindelse med at de eksisterende diger må nedbrydes for adgang til anlægget og arbejdskørsel, ønsker vi, at der tages højde for nærmeste naboer og dyre- og fuglelivet. Vi ville fx være rigtig ked af, hvis digerne ødelægges ud for vores hus og have, da det bl.a. ville give flere gener ift. Støj og arbejdskørsel under opsættelsen samt flere visuelle gener. Desuden har vi et kæmpe ønske om, at den ekstra og nye afskærmende beplantning plantes som det første, før man overhovedet går i gang med at grave, hamre og banke solceller i jorden. Det tager mange år før beplantningen er tæt og dækkende, så for at imødekomme naboernes ønsker om at nedsætte visuelle gener, ønskes dette klarlagt for opstiller.

En sidste ting angående dyr og beplantning… Det lyder jo meget godt og ser godt ud på papiret og i miljørapporten, men igen er der overset, at terrænet er kuperet! Havde man dog bare mødt fysisk op i stedet for at lave miljørapporten bag en skærm! Hvorfor ikke kontakte os og spørge om man må komme ud og observere fra vores grund? Et beplantningsbælte syd for vores ejendom som bliver et nyetableret 5 rækkers beplantningsbælte kommer IKKE til at afskærme meget for os, da vi bor ”på toppen” af en bakke og syner ned over store dele af anlægget. Landskabet skråner nedad, så det vil aldrig kunne komme til at skærme for anlægget oppe ved os. Bevares det skal ikke skrives ud af lokalplanen, men det eneste der ville batte her, er noget højere beplantning. Som det nævnes andetsteds i dette høringssvar, prøvede vi at få taget et visualiseringsbillede ud over det åbne land, så vi bedre kunne se, hvordan afskærmning ville være efter beplantningen er vokset op med. Men det blev fejet af bordet af Ecosolar – hellere køre den sikre og tage billedet, hvor anlægget bliver bedst skjult. Igen… Vi ønsker nyt/nye visualiseringsbilleder fra os af jf. andetsteds argumentation. Visualiseringerne oppe fra vores grund er mangelfulde og taget på et forældet grundlag! Desuden ønsker bedre/bredere afskærmning/beplantning på østsiden af anlægget i det friholdte område langs vores grund (Se bilag 1 – markering A).

Som allersidste kort bemærkning synes vi, at det er lidt dobbeltmoralsk, når man læser i miljørapporten og ser, at jorden i anlægget er vurderet som god landbrugsjord, hvor man i princippet ikke sætte VE-anlæg op. Samtidig med har Svendborg kommune alligevel valgt, at dette er det bedste sted til et VE-anlæg. Her er god landbrugsjord som kunne give mange afgrøder endnu.

**Støj gener og tung trafik**

Vi er bekymrede for, hvordan vi vil komme til at opleve støjen fra anlægget. På borgermødet negligeres støjen, men man glemmer, at der i forvejen står 2 vindmøller og støjer, samt at vinden som oftest kommer fra vest. Det lægger man mærke til, når man bor på toppen af en bakke med 2 vindmøller, der larmer i blæsevejret. Vi ønsker, at der tages hensyn til os ift. støjgener. Måske ekstra beplantning eller lyddæmpende hegn er en mulighed. Det, der bekymrer os mest ift. støj, når anlægget er sat op, er, at der planlægges et byggefelt (byggefelt 1) parallelt ud for vores hus. Hvad vi kan læse os til, er det forsyningstransformeren, der larmer mest, og man kan på nuværende tidspunkt ikke sige noget om, hvor denne placeres. Om det er byggefelt 1 eller 2. Vi er bekymrede for, at den bliver placeret ud for vores hus, og vi så vil få de støjgener fra den. Vi så allerhelst at forsyningstransformeren placeres i byggefelt 2. Vinden fra vest vil føre støjen direkte over til os, hvis den opføres i byggefelt 1. Det vil være til gene for os, når vi går ude. Vinden kommer sjældnere fra syd, så støjen vil altså ikke kunne genere naboer så meget i byggefelt 2. Desuden hvis man tager gummistøvler på og går ud og kigger på landskabet, vil man opdage, at byggefelt 1 ligger i det åbne land, hvor byggefelt 2 vil ligge ”i læ” bag en bakke. Byggefelt 2 vil også være nemmere at komme ind til, når der skal bygges og ved serviceeftersyn efter opstart. Vores kraftige ønske er, at transformerstation (den mest støjende) bliver placeret på byggefelt 2. Vi forstår heller ikke, hvordan det ikke kan være besluttet endnu, hvor de forskellige ting skal være på byggefelterne. Vi mener, at Ecosolar allerede ved det, men ikke melder ud. Så det her er endnu en uvished, som er væsentlig for os at vide nu, for at vi kan beslutte om vi vil søge kompensation ved Energistyrelsen.

Når vi læser i miljørapporten er vi den ejendom, som får de største støjgener jf. tabel 14-2 og 14-3. Kigger man på figur 14-3 er der ”gule” områder, altså værdier tæt på grænsen på vores grund. Nedenstående står der, at efter de 300 meters friholdelsesområde omkring vores hus, vil støjgenerne blive mindre for vores ejendom. Vi har 2 kommentarer til dette. For det første så kan det ikke være rigtigt, at det skal accepteres, at der er dele af vores have og grund, hvor støjen vil være tydeligere, hvilket for os vil medføre, at der er dele af vores egen grund, som vi ikke vil bruge eller have lyst til at opholde os på, grundet støj fra et anlæg vi ikke har haft indflydelse på, bliver sat op tæt på os. Det er jo ikke naboen, der slår græs og man ved at når græsset er slået, slukker han græsslåmaskinen. Det er i sommerhalvåret, hvor man er ude, en kontinuerlig støj uden sluk-knap. Vi har købt hus på landet med stor grund til, fordi vi er ude-mennesker, elsker udelivet og er udendørs mest muligt hele året rundt. Man kan da ikke regne med, at folk bliver inde i deres hus, fordi der er støjen lav, så derfor konkluderer vi at støjniveauet er rimeligt. Der tages hele tiden hensyn til BOLIGEN. Vi bor på landet, vi færdes udenfor, derfor er vores ønske, at der skal laves støjnedsættende tiltag, så man rent faktisk kan holde ud at gå UDE på sin grund. Til et møde med Rasmus og Snorre fra Svendborg kommune bliver støjpåvirkningen fremlagt for os, og de er søde at medbringe forskellige kendte støjniveauer, så vi havde noget at forholde os til. Decibel er svært at forholde sig til ud af blå. Når dette bliver fremlagt, lyder det ikke af meget, men man skal huske på, at det er kontinuerlig støj, som ikke kan slukkes. Er der taget hensyn til, at man rent faktisk går ude og hører støjen tydeligere, eller forventes det igen at være støjniveau til BOLIGEN. Som set på figur 14.3 og nedenstående tekst i miljøvurderingen – at støjen må forventes lavere, da et areal er taget ud af projektet, kan vi ikke rigtig bruge de målinger til noget oppe ved os. Er det fair overfor os og de andre naboer på Ørbækvej-siden? Vi ønsker nye vurderinger af støj og/eller evt. støjdæmpende tiltag! Vi kan ikke rigtig bruge den vurdering til noget, for den er ikke retvisende, og man har ikke gidet lave/bruge penge på en ny! Sådan nogle lappeløsninger er der så mange af i miljørapporten – hvordan kan det accepteres?

Ift. selve solcellepanelerne synes vi, at det er tarveligt overfor naboerne, at man først beslutter, hvilke der sættes op senere i processen. Dette kan have indflydelse på, om vi vil vælge at søge kompensation via Energistyrelsen. Efter at have læst om de forskellige muligheder i miljørapporten synes vi, at den der virker mest tiltalende er panelerne på faste stativer – pga. mindre støjgener samt en lavere højde end trackers og dermed mindre visuelle gener. Derfor ønsker vi disse. Vi er igen sikre på, at Ecosolar ved, hvilken model det bliver, men er vi i lokalområdet overladt til det uvisse.

Hvis vi kigger i miljørapporten i forhold til vindmøller og støjgener afsnit 14.8.2. så bliver vi igen rigtig provokerede af 2 grunde. For det første at man ikke kan finde materiale, målinger fra andre VE-anlæg eller lignende som sammenligner støjen fra vindmøller og støjen fra solcelleanlægget. Vi kan godt forstå, at man ikke kan lægge de 2 typer støj sammen og give et decibeltal, men det kan simpelthen ikke godtages, at man ikke har målinger, sammenligninger eller andet fra andre VE-anlæg, som kan give et lille fingerpeg på, hvordan støjen påvirker hinanden. Det skal simpelthen undersøges! For det andet så har vi her igen et rigtig godt eksempel på, at man springer over hvor gærdet er lavest, og laver en konklusion bag en computerskærm i stedet for at tage ud og lave nogle fysiske målinger! Der skrives, at man ikke kender støjudbredelsen fra vindmøllerne til de nærmeste naboer, men man kan antyde worst-case scenario… Kom dog ud og mål på det! Giv os noget at forholde os til. Sammenlign med andre VE-anlæg. Det er simpelthen en ommer. Vi ønsker, at denne konklusion skal undersøges bedre og konklusion være mere retvisende overfor lokalsamfundet. Det er ikke godt nok!

En af vores største bekymringer er den larm, der medfølger under opførelsen af selve anlægget. Den konstante, monotone hamren, samt kørsel med tunge køretøjer. Dette skal foregå hver dag over lang tid, før anlægget er færdigt. Selvom der siges på borgermødet, efter at man starter med ikke at kunne besvare et så konkret spørgsmål, at der kun må arbejdes på anlægget i hverdage i tidsrummet mellem kl. 7-18, har vi et ønske om at der opstilles mere præcise og strengere regler. Især ift. den monotone hamren. Vi er nødt til at have ro til hovederne også. Vi frygter rigtig meget denne larm – en almindelig familie med 2 små børn, og Allan, der er fast nattevagt og derfor sover i dagtimerne. Vi tænker ikke Ecosolar betaler for et hotelophold eller en campingvogn, så Allan kan passe sit job og have mulighed for at sove i dagtimerne. Når man kigger på miljørapporten og ser på menneskers sundhed figur 14-1, så ligger vores hus inde i den orange zone – altså støjniveau på 60 db, MEN en stor del af vores grund ligger indenfor det røde felt. Igen som eneste anden ejendom udover lodsejer selv, kommer vi til at opleve nogle af de værste støjgener! Vi føler os faktisk ret oversete i rapporten her og ønsker enten en revurdering, eller at der foretages ekstra støjnedsættende foranstaltninger, når der skal hamres pæle i omkring vores matrikel samt ud for vores hus. Vi er faktisk der, hvor vi frygter for vores helbred i opsætningsfasen – især vores psykiske helbred. Undersøgelser viser, at når man bliver udsat for stressfaktorer hver dag over længere tid, har det negativ betydning for ens fysiske og mentale helbred, samt at det giver øget risiko for hjerte/karlidelser. Det er som om, der mangler komponenter i miljøvurderingen her. Der er ikke lavet en ny vurdering, hvor det friholdte areal er medtaget i vurderingen. Det er virkelig relevant for os at vide ift. at skulle søge kompensation ved Energistyrelsen. Derudover er konklusionen draget ud fra hvor boligen ligger. Man kan da ikke forvente, at naboerne til anlægget holder sig inden døre i 6 måneder under opførelsen. Vi er en familie, der elsker udelivet, så selvfølgelig vil vi gerne kunne gå i haven med børnene. Desuden skal vi også kunne passe vores jord og have. En anden komponent, der mangler her, er vinden. Igen er det meget tydeligt, at de der har lavet rapporten ikke har været ude i området, men siddet bag en skærm. Og så er det altså let at lave en rød streg på et kort! Som skrevet mange gange tidligere er området kuperet. Vi bor på toppen af en bakke, her er ikke meget læ og når det blæser, kan vi rigtig høre vindmøllerne (for at komme med et eksempel). Vinden kommer som skrevet ovenfor oftest fra vest, hvilket betyder, at når Vestenvinden står på, så larmer vindmøllerne rigtig meget. Det undrer os, at der overhovedet ikke er taget højde for vinden i miljørapporten i afsnittet omkring støj under opførslen. Det giver sig selv, at lyden vil forstærkes i vestenvinden og så kan miljørapportens streger altså ikke være korrekte! Desuden er der decideret fejl i figur 14-1 og nedenstående tekst. Der er 2 ejendomme med adressen Lakkendrupvej 37. Vi kan oplyse at lodsejers adresse IKKE er Lakkendrupvej 37. Det er måske gået lige lovlig hurtigt med dette afsnit – sjusk – og man har ikke sat sig ordentligt ind i det faktiske område. Vi er med på, at man ikke kan måle på støj fra noget som ikke sker endnu, men vi føler os igen kørt fuldstændig over og overset! Vi forlanger en ny undersøgelse, hvor der tages højde for vind, og vi forlanger som minimum, at der laves støjnedsættende tiltag under opførelsen. Vi bliver drevet til vanvid under opførelsen! Vi kender ikke til faktiske støjreducerende muligheder, men her må Svendborg kommune komme på banen. Der står i miljørapporten, at man kan anmelde til Svendborg kommune angående at stille vilkår, hvis støjgener forventes at genere naboer. Det anmoder vi hermed om. Både drifttider, varsling og støjnedsættende tiltag! Når vi nu igen skal overses!

Derudover har vi et meget stærkt ønske! Vi ønsker ikke, at der kommer arbejdskørsel og tung trafik i det friholdte areal oppe omkring os. Især ikke i opstillingsperioden. Hvad vi kan læse i miljørapporten, skal der laves indgang til servicevej bagved det første skel, hvis man ser på markerne fra os og over mod solcelleanlægget, hvilket bekymrer os. Vi håber stærkt på, at I tager hensyn til os ift. støj og tung trafik, hvis det på nogen måde kan skrives ind i lokalplan eller andet, at der ikke skal køre tung trafik i det friholdte areal, med mindre det forsat skal bruges til landbrugsjord, så kan en traktor selvfølgelig ikke undgås. Vi er bekymret for de gener støj og arbejdskørsel vil have for vores lille familie. Vi er også bekymret for, hvordan man under opførelsen af anlægget skal komme ned til det stykke på marken omkring os men syd for vores ejendom. Skal det være ad førnævnte servicevej og så laver man et af de omtalte ”huller” i eksisterende diger? Når der ikke er tegnet en servicevej ind på marken omkring os, må de så køre ind på den med tunge køretøjer og køre op og ned af vores hus? Vi kan ikke læse os til det, og det bekymrer os. Vi er bange for generne ved tung trafik klods op og ned af vores grund og ejendom. Det kan godt være, at man skriver i miljørapporten og siger til borgermødet i januar, at på offentlig vej vil det være ca. 40 daglige ture, men hvis det er i arbejdsområdet, vil de køre mere rundt, der vil komme mere støj o.l. Deraf kommer vores brændende ønske, at det friholdte areal holdes fri for arbejdskørsel og tung trafik. Det vil give store gener for os.

I forbindelse med opstillingsperioden vil vi også gerne bede om, at der gøres meget tydeligt overfor Ecosolar, samt dem der skal opstille anlægget, at vi på INGEN måde ønsker arbejdskørsel eller anden trafik på vores grund! Der er 2 ting der skal tydeliggøres og indskrives i jeres regler, eller hvordan man gør det. For det første er en del af vores matrikel udmøntet som en sti som flugter langs det sidste levende hegn ud mod Ørbækvej. Selvom marken op til vores sti er taget ud af solcelleanlægget skal det gøres helt klart, at vi IKKE ønsker arbejdskørsel eller anden ophold på vores grund. Der skal ikke pludselig laves en ny servicevej, der skal gå ind over vores sti med indgang fra Højlundsvej. Vores sti er ikke tydelig på nogen af miljørapportens fine illustrationer, deraf kommer vores bekymringer. Vi er dybt afhængige af vores sti. Vi bruger den hver dag, når vi henter og afleverer børn i institution. Med den undgår vi at færdes på Ørbækvej med 2 små børn. For det andet skal det gøres MEGET klart, at der ikke er adgang til marken mod syd bagved vores stald og lade, når man kører op af vores markvej. Selvom landmanden har brugsret til vores markvej, ønsker vi på INGEN måde, at der pludselig kommer arbejdskørsel eller tung trafik op af vores markvej eller at man synes, at man skal køre bag vores lade for at prøve at komme til solcellerne mod syd. Der er lukket til med vild natur og ikke adgang. Det er os, der får generne og vores grund der i så fald vil blive ødelagt og os, der vil komme til at rette op på markvejen efter endt arbejde. Vi har ofte vindmølleteknikere rendende nede ved vores stald, der leder efter vejen over til vindmøllerne (som er fra Højlundsvej), deraf vores kraftige opfordring!

Når vi så er i gang med at tale om vores matrikel, så blev vi noget overraskede, da vi læste miljørapporten og bilag, da der åbenbart planlægges at skulle graves kabel ned gennem vores matrikel under vores sti. Dette er der ikke nogen, der har oplyst os om. Det kunne vi måske godt have tænkt os at have fået at vide, nu vi har haft møde med Svendborg kommune om miljørapporten af et par omgange inden borgermødet. Vi har efterfølgende fået afklaret ved hjælp af Rasmus Kiertzner, at det kun er en mulig løsning. Vi vil bare gøre det helt klart, at vi er dybt afhængige af vores sti og bruger den dagligt. Skal der absolut graves der, skal der lægges plader ud eller anden løsning, så vi kan bruge stien, den skal rettes op efterfølgende og vi skal trygt kunne færdes der med 2 børn i arbejdsfasen. Vi bruger stien hver dag. Igen skal det også tydeliggøres overfor Ecosolar og arbejderne, hvor vores matrikel er, at de ikke kan køre, dreje, vende rundt med tunge maskiner og dermed køre stien op. Samt der er INGEN mulighed for at lave en arbejdsvej ind fra Højlundsvej for enden af vores sti. Vi stoler hverken på at Ecosolar og eller lodsejer vil videreformidle dette budskab, derfor dette ønske. Vi er også interesseret i at vide, hvilke konsekvenser det vil have for os, når der skal graves et højspændingskabel ned i vores grund.

**Trafiksikkerhed**

I forbindelse med arbejdskørsel og tung trafik i opstillingsperioden vil vi gerne kommentere på miljørapportens afsnit omkring trafiksikkerhed under opførelsen. Her vil vi gerne påpege visse fejl og mangler, der bør undersøges. Det, der interesserer os, er selvfølgelig den del af trafikken, som kommer til at ramme lokalsamfundet - altså på Byvej, Lakkendrupvej og Højlundsvej. Det er desuden her de mindste veje er, og hvor trafiksikkerheden derfor bør være på sit højeste. Først og fremmest er der igen ikke foretaget observationer og målinger på denne strækning. Man har siddet bag en skærm og fundet gamle kilder og vurderinger til at drage konklusioner ud fra! Man har ikke observeret eller søgt nye informationer omkring trafik og trafikanter i området. Man kunne jo også spørge de lokale, men igen… der er nok for meget besvær i at inddrage os! Vi bor her, vi kører, cykler, går og har været til hest i trafikken i dette område, så vi kender vejene og ved hvordan trafikken er her. For det første vurderes der ganske rigtigt i miljørapporten, at der er et rigtig farligt kryds, især når arbejdstrafikken kommer fra Byvej/Mullerupvej til Lakkendrupvej. Som der skrives, er der måske ikke meget trafik her (afhængigt af tidspunkt på dagen), MEN modkørende fra Lakkendrupvej vil ikke kunne se og tage forholdsregler i god tid, når der kommer en stor lastbil svingende. Der er også et skarpt sving på Lakkendrupvej, hvor bilisterne ofte kører ret hurtigt igennem. Der er høj risiko for at der kan opstå farlige situationer her. Krydset er dumt og udsynet dårligt, når du kommer fra Byvej/Mullerupvej, selv når du kører i en lille personbil, og vi forestiller os, at en stor lastbil må skulle tage et ordentligt sving over i modsatte vejbane for at dreje rundt. Vi opfordrer til, at der gøres tiltag for at styrke trafiksikkerheden her under opførslen. Konklusionen er draget for hurtigt i miljørapporten og igen bag en skærm. Næste mangelvare i miljørapporten er, at der ikke er taget hensyn til, at området ligger på landet. Her kører dagligt traktorer, der er forskellige vognmænd, maskinstationer o.l. i området, hvilket i forvejen betyder, at der kan forekomme tung trafik primært på Lakkendrupvej og Højlundsvej. Selvfølgelig er den almindelige tunge trafik mere eller mindre sæsonbetinget, men hvad gør man, hvis disse modkørende mødes? Det er vurderet i miljørapporten at Lakkendrupvej og Højlundsvej er for smalle til at kunne have plads til 2 lastbiler, der mødes, så vent til høstsæsonen og der kommer en mejetærsker! Man har i miljørapporten bare vurderet at chancen for at 2 lastbiler mødes på strækningen er lille, men her er ingen løsning. Det er bare vurderet er chancen er lille for at to lastbiler mødes. Vi mener ikke, at chancen er så lille i sæsonerne. Der skal tages forholdsregler for trafiksikkerheden i disse situationer også. Evt. skal man omlægge ruten, så man kører op af Sønderballevej ved kirken i stedet for. Her er der bedre udsyn i krydset, og der er lavere risiko for at møde traktorer eller anden tung, modkørende trafik. Desuden er det ikke særlig rart at være ”blød trafikant” på Lakkendrupvej og møde en lastbil. Der bliver ofte kørt stærkere, end forholdene tillader, og man skal gå godt ind til siden for at passe på sig selv. Der gøres opmærksom på, at der er mange ”bløde” trafikanter på Lakkendrupvej – cyklister, folk, der er ude at gå tur, hundeluftere, ryttere, barnevogne. Vi er bekymret for de blæde trafikanter.

Så kommer vi til Højlundsvej. Her har vi en kæmpe bekymring. Vejen er smal og det meste af den er ikke asfalteret, men er rent grus. Vores bekymring går på selve vejens forhold. Her kører ikke meget trafik til hverdag, men til gengæld kører der i perioder rigtig meget tung trafik i form af traktorer, der selvfølgelig skal til og fra markerne i området. Vi ved hvor medtaget, hullet og opkørt vejen bliver i de perioder, hvor der daglig kører traktorer, så vi ønsker kraftigt, at der skal sikres tiltag til at sikre vedligeholdelse af vejen under det års tid, hvor opstillingen forløber, samt at der ved afslutningen af opstillingen skal sikres, at vejene efterlades i god stand. Dette gælder også den asfalterede del af vejen. Desuden skal en del af vedligeholdelsen under arbejdskørslen bestå i at holde de asfalterede veje rene. Vejene skal fejes – både Højlundsvej delen med asfalt og Ørbækvej. Vi ved, hvor meget jord og skidt traktorerne slæber ud på vejen, og vi ved, hvor lidt lodsejer Ulrik Balman rydder op efter sine traktorer – fx efter høst, og det er stærk utilfredsstillende og til gene for mange i lokalsamfundet. Så tænk hvor meget jord og mudder, der vil blive kørt ud på vejene af den tunge trafik i det våde efterår og vinter. Til sidst vil vi igen pointere ift. trafiksikkerhed, at der fuldstændig bliver overset bløde trafikanter i Gudbjerg, på Lakkendrupvej og Højlundsvej. Vi kender området, vi går her dagligt og vi er stærkt afhængige af at kunne færdes på Højlundsvej, da vi går den vej med klapvogn/cykeltrailer, når vi henter børn fra vuggestue og børnehave i Gudbjerg. Som beskrevet tidligere er en del af vores matrikel en sti, som går ud på Højlundsvej. Denne bruger vi hver dag for at undgå trafikken på Ørbækvej, og vi ønsker at kunne færdes sikkert på vores rute til og fra børnehaven i Gudbjerg. Vi er virkelig dybt afhængige af denne rute. Desuden møder vi hver dag og har gjort de sidste år, mange andre bløde trafikanter på Højlundsvej og Lakkendrupvej. Folk går og cykler tur her enten mod Gudbjerglund eller over mod Gudbjerg skov. Dette gjorde vi og andre opmærksom på i det første høringssvar. Dog er det totalt udeladt af miljørapporten. Hvordan skal der tages hensyn til de bløde trafikanter i arbejdsperioden? Børn der cykler til og fra skole. Nogle kan selvfølgelig finde alternative ruter, men ikke alle. Det er nemt at drage konklusioner uden at have lavet andre undersøgelser end dem man kan foretage bag en skærm!

**Ecosolar**

I forhold til vindmøllerne, som vi også nævner i vores klage om Ecosolar, var det kommet for øre at Ecosolar undersøgte muligheden om at få større vindmøller op. Ved et møde mellem arbejdsgruppe og Ecosolar, afviste Henrik Mentz, at de havde gjort dette. Bent Hougaard fra arbejdsgruppen i Lakkendrup tog kontakt til de, der står for vindmøllerne, og de bekræftede, at der havde været kontakt fra Ecosloar og de afviste heldigvis samarbejdet. Mie havde også fat i Rasmus Kiertzner, som afviste, at dette var på tale, og som beroligede med, at det ville være rigtig svært at få lavet om i den proces, der var i gang nu. Ecosolar har altså haft et ønske om at sætte større vindmøller op i anlægget for at øge indtjeningen. Dette er af flere omgange blevet sagt af både Svendborg kommune og kommunalpolitikere ikke på tale. Vi ønsker ikke at der skal større vindmøller op og heller ikke nye op, når de eksisterende skal tages ned. Dette ønsker vi skal indskrives i lokalplanen (eller hvordan man gør det), at der i fremtiden ikke kan sættes større vindmøller op. Det vil give endnu flere gener til lokalområdet. Vi ønsker ikke at skræmme mulige nye tilflyttere til lokalområdet væk med et stort industriområde. Henrik Mentz skifter mening, som vinden den blæser. Han skifter retning hele tiden – især jo tættere på projektrealitet, så er der pludselig mange døre, der lukkes.

Vi ønsker at Svendborg kommune skal være sikre på at Ecosolar ikke vælger solcellepaneler fra Kina, pga. af deres solcelle-virksomheder er under kraftig mistanke for at bryde menneskerettighederne. Kina er den største producent af solcellepaneler, og de er billigere end solcellepaneler fra andre lande. Ifølge en undersøgelse af U.S Department af Labor bliver 95% af solcellepaneler lavet af polysilicone, hvor 54% af det samlede produktion kommer af Xinjiand provinsen, hvor tvangsarbejdere bliver brugt i produktionen. Dertil kommer 7 ud af 10 af de største firmaer fra Kina og disse ligger i denne provins. Så vær sikker på, at det ikke er paneler fra Kina, da det er tvangsarbejdere, der er med til at lave panelerne.

Som det blev nævnt af flere omgange til borgermødet i Gudbjerg forsamlingshus, så er Ecosolars økonomi ikke særlig god. Henrik Mentz fik utrolig nok foretræde for plan og lokalsamfundsudvalget, hvor han begræd den dårlige økonomi, der pludselig var i dette anlæg. Deraf kommer den skrabede udgave af et anlæg, som der er skrevet ind i lokalplanen. Her er ikke mange ekstra udgifter for Ecosolar andet end lidt ekstra beplantning hist og her. Desuden var de første tilbud om kompensation til de nærmeste naboer langt under det prisleje, som er normalen. Først efter at vi naboer har fået en ekstern konsulent på, som har kunnet lære os noget om processen og normalen, har vi lagt pres på Henrik, at han skal behandle os ordentligt og give nærmeste naboer ordentlige tilbud, har han givet efter. Alt dette gør os lidt nervøse. Hvad sker der, hvis Ecosolar går konkurs? Dette blev der også spurgt til på borgermødet, og det eneste svar, vi har fået ud af det, er, at der er sikret et beløb, muligvis til lodsejer Ulrik Balman, til at tage hele molevitten ned igen. Er det lodsejer, der skal stå for dette? I så fald burde man måske baggrundstjekke hans økonomi også, inden man opstiller anlægget… Hvordan er naboerne og kontraktunderskrivere sikret, hvis Ecosolar går konkurs? Det hele er så usikkert. Hvis Ecosolar har så dårlig økonomi, hvordan kan man så være sikker på, at der er økonomi til hele opstillingen? Der går jo først penge ind i kassen hos Ecosolar, når hele anlægget står der og solen bager på panelerne. Der er da et par år endnu. Stiller investorerne garanti for Ecosolar?

I afsnit 3.1.4 står der, at Ecosolar har været i dialog med borgerne i Gudbjerg og Lakkendrup, og at disse ikke ønskede rekreative muligheder i området. Det er decideret løgn. Det har ikke været et ønske med fx stisystem igennem anlægget, nej, men vi har da fx foreslået, at det friholdte areal oppe omkring os kunne laves til vild natur til gavn for dyre-, fugle- og planteliv. Dette har Ecosolar ikke kommenteret på ligesom alle de andre gode idéer arbejdsgruppen har forelagt.

**Overfladevand og kloakledning**

Overfladevand har været rigtig meget oppe at vende i arbejdsgruppen. Uden at vi har gået i dybden med dette emne i miljørapporten, vil vi også gerne udtrykke vores bekymringer om dette emne på vegne af vores gode naboer i Lakkendrup. Mie har boet i Lakkendrup i sin barndom. Da hun flyttede fra Lakkendrup i 2005 var der allerede problemer med overfladevand og veje, der blev oversvømmet. Dette er kun blevet værre med årene, så vi forstår til fulde bekymringerne fra Lakkendrups beboere. Svendborg kommune har jo aldrig villet hjælpe, så vi forstår til fulde frustrationen. Ifølge møder med Rasmus og Snorre, samt til borgermødet i januar, har miljørapporten vist, at overfladevandet ikke vil blive forværret af, at solcelleanlægget bliver sat op. Undersøgelserne skulle angiveligt have vist, at overfladevandet kommer over fra Gudbjerg skov-siden. Vi har svært ved at forstå, at det overhovedet ingen betydning har på overfladevandet, at der bliver dat solceller op på skråningen. I vores øjne dækker de for dele af jorden, så regnvandet ikke kan optages, men må søge ned mod Sortemosevej. Vi ønsker, at I lytter til borgerne i Lakkendrup.

Vi vil gøre opmærksom på, at der igennem anlægget i vestsiden løber en hovedkloakledning hele vejen gennem anlægget. Det er måske ikke det smarteste, hvis der bliver banket en stor pæl ned i denne. Vi tænker, at man skal have undersøgt præcist, hvor denne ligger og tage hensyn evt. med afstandskrav. Vi kan ikke se eller læse noget sted i miljørapporten, at der er taget hensyn til denne.

**Proces og borgermødet i januar**

Som vi har sagt så mange gange snart, så har dette projekt ingen affektværdier hverken for Ecosolar, for medarbejderne i Svendborg kommune eller for kommunalpolitikerne. I har ingen følelser i det her. For jer er det bare et arbejde. I kan lukke computeren og gå hjem, når klokken bliver 16 og ikke tænke mere på solcelleanlægget i Gudbjerg/Lakkendrup. For os er det her vores hjem, vores elskede lokalområde, vores liv. Vi og vores naboer har følelser i klemme her, da anlægget ikke bare flytter sig. Vi passer vores arbejde og går hjem og tænker over alt det her. Som vi skriver i vores klage så føler vi os set som et problem, der skal fixes, og ikke en familie med et hjem i et dejligt naturområde. Mie gik ned med flaget pga. Ecosolar og selve solcelleanlægget. Derfor bliver vores reaktioner også voldsomme – især når det mere virker som om, at nu skal anlægget bare trumfes igennem i stedet for at høre hvad naboer til anlægget siger og gå i dialog. Når plan og –lokaludvalget vælger at gå i dialog med en ”stakkels” projektleder, som desværre er ramt på pengepungen, frem for at lytte til de naboer, som for det første er dem der bliver berørte af anlægget, og for det andet er dem, som er med til at stemme lokalpolitikerne ind! Når målet skyr midlerne. Når vi nu bare SKAL nå det mål om grøn omstilling hellere i går end i dag, ja så bare ærgerligt for dem, som ikke ønskede at stå i vejen, men faktisk bare gjorde det. Vi føler os fuldstændigt kørt over af dette projekt. Det er enormt drænende – vi vil det bedste for vores hjem, liv og hverdag, men bliver konstant mødt af en mur og modstand. Vi ønsker at få de bedste vilkår ud af det her projekt for os og for lokalsamfundet, men det er svært, når man på den ene side har et firma og en mand, som lægger pres på naboerne, skaber splid i vores samarbejde, snyder og lyver, så det driver. Alt skal gøres, så han og hans firma ser godt ud på papiret overfor kommunen, men også så han selv for sit igennem. På den anden side står der lokalpolitikerne, som har taget parti, som skal nå deres mål, og som er ligeglade med de borgere, der kommer i klemme. Dette sås til borgermødet i Gudbjerg forsamlingshus i januar 2025, hvor man bliver mødt med en dagsorden, hvor der KUN er afsat 30 minutter til spørgsmål fra lokalbefolkningen. Når man i stedet for at møde empati, forståelse og afklaring fra Svendborg kommune mødes af en meget stram og sur ordstyrer, der hverken evner forståelse eller viden om området, samt projektdetaljer. Vi blev afslutningsvis mødt af denne med et; ” Ja det blev en lang aften for jer, hva?” af selvsamme ordstyrer/leder. Vi har absolut intet imod at bruge vores aften på at forstå og få viden omkring solcelleprojektet og hvilken betydning det har for os, men igen vil vi behandles ordentligt! Selve borgermødet var ikke ordentligt forberedt, man kunne ikke svare på spørgsmålene, der var forskellige oplysninger men lukkede munden på bekymrede naboer, man tog Ecosolar i forsvar, og igen blev vi naboer tromlet ned. Vi følte da vi gik derfra, at lokalsamfundet blev set ned på – vi er ligegyldige – vi skal igennem det her trin i processen for at komme videre, og det er faktisk ligegyldigt, hvilke bekymringer I har. Første borgermøde var et salgsmøde, hvor projektet skulle sælges på bedste vis. Andet borgermøde var en del af en nødvendig proces, hvor der blev vist samarbejde mellem kommune og firma, og hvor man fik den fornemmelse af borgerne blev tilsidesat grundet pengeproblemer. Man kunne som borger i det mindste havde forventet, at oplægsholdere og Svendborg kommune var velforberedte, men vi skal bare spises af med en undskyldning og så er der ikke mere vi kan gøre ved det. Det er totalt til grin.

Næste undren udspringer fra første borgermøde i april 2023 – salgsmødet. Her var det et helt andet projekt, der blev fremlagt. Vi skulle sætte os ned og snakke om, hvad vi kunne tænke os for at skabe merværdi for lokalområdet, samt hvordan vi fik gjort solcelleanlægget mest”spiseligt”. Som tidligere nævnt var vi og flere af vores naboer slet ikke dér på det tidspunkt. Nogle af os havde hørt om anlægget (præsenteret en lørdag af opstiller og lodsejer i fuld arrogance og nedtromlen), mange havde ikke, men det var hvad processen sagde, at man skulle. Så i stedet for at sørge for at komme på bølgelængde med lokalbefolkningen og give dem viden og forståelse, så kom hele salgsshowet. I skulle give os handlekompetencer i den rigtige rækkefølge. Du kan ikke lære en nyfødt at gå, når de ikke en gang kan holde hovedet selv. Dette er en kritik af processen, politikken og Svendborg kommune. Så selvfølgelig var det svært at få sat skrevet nogle ønsker ned til at starte med, men nu hvor vi selv har styrket handlekompetencerne, har vi samlet en del ønsker i arbejdsgruppen, som alle er blevet tilsidesat. Der er kun givet lidt ekstra beplantning mod syd og de ”forstærkede”, eksisterende diger. Alle de ønsker der er fremsat er blevet fejet af bordet. Personligt har vi et stort ønske om, at det friholdte areal skulle gøres til vildt naturområde for biodiversitet, for dyr, for insekter, for padder, for planter, for fuglelivet. Ikke skov men mere engområde, vildt, ikke tiltænkt med stisystem, men evt. et fugletårn. Dette selvfølgelig kombineret med de andre ønsker, vi har i dette høringssvar, da det hele hænger godt sammen. Men skuffede bliver vi, da det projekt, der nu foreligger med lokalplan, er den skrabede version af et anlæg, hvor der ikke har været plads til at opfylde nogle af de ønsker og drømme, som vi bliver bedt om at finde på første borgermøde. Der skal ikke tilføres merværdi til lokalsamfundet. Bare ærgerligt, Ecosolar har ikke økonomi til det. Henrik Mentz har på en eller anden måde vundet sympati ved Plan- og lokaludvalget, så vi spiser lokalbefolkningen af med den skrabede udgave, selvom vi lægger op til noget mere. Heriblandt også, at der ikke udbydes 40% medejerskab til lokalbefolkningen. Det kan man lige pludselig ikke forlange af opstiller mere. Vi får at vide bl.a. til borgermødet i Januar 2025, at Ecosolar nu indbetaler et større beløb ind til Grøn Pulje, og det skulle vi være glade for. Men Lakkendrup kan fx ikke søge midlerne til at afhjælpe deres overfladevandsprojekt. Pengene kan heller ikke øremærkes lokalområdet. Vores ønske er netop, at pengene øremærkes lokalområdet! Det er os der får generne ved anlægget, os der betaler og allerede har betalt prisen, så er det vel også retfærdigt, at vi får lov at få nogle af vores ønsker opfyldt. Men kender vi Svendborg kommune og kommunalbestyrelsen ret, så er de penge, Ecosolar indbetaler til Grøn Pulje allerede tiltænkt til projekter i Svendborg midtby. Måske havnen, måske forbedring af en legeplads inde i Svendborg, måske et nyt kulturprojekt! Fy føj, hvis pengene skulle komme udkantskommunen til gode. Dette er et kæmpe ønske! Når Ecosolar og Svendborg kommune nu ikke kan levere den vare, som I først prøver at sælge os, så var det mindste I kan gøre da, at øremærke de millioner, som kommer som erstatning for generne til det område som faktisk bliver berørt! Og evt. hjælpe os med, hvordan vi får hjulpet vores lokalsamfund bedst muligt med de penge – dog kun hjælp! Vi vil selv have indflydelse og medbestemmelse. Jeg ved vi har mange idéer i arbejdsgruppen, som vi gerne vil have realiseret.

Vi har også et ønske, som jeg ved at arbejdsgruppen har fremlagt. Vi ønsker, at der skal laves en ”opfølgnings-gruppe” af lokale, som skal følge op på diverse aftaler og planer under opbygningen, men også, når solcelleanlægget er færdigt. Fx om arbejdskørsel, bliver der plantet det hegn, der lovet, bliver aftaler overholdt o.s.v. Vi stoler ikke på Ecosolar, andet end de vil springe over, hvor gærdet er lavest. Vi har selv et ønske om at være med i denne gruppe.

Afslutningsvis vil vi gerne sige, at vi håber og ønsker, at Svendborg kommune vælger at kigge på andre projektmuligheder, som er opstået i kommunen til VE-anlæg. Vi er ikke blevet hørt i processen. Kommunen har taget parti og valgt opstillers side. Miljørapporten har fejl og mangler, der skal udbedres. Der er ikke taget hensyn til lokalbefolkningen. Miljørapporten er lavet for at gøre opstiller og Svendborg kommune tilfredse, og der i hvert fald ikke taget hensyn til lokalbefolkningen. Vi synes faktisk, at det er komisk, at den er lavet så meget bag en skærm, uden observationer, inddragelse af lokale og faktiske målinger. Men igen tilfredsstiller den Ecosolar og Svendborg kommune. Kig på det nye projekt som er på tegnebrættet ved Hvidkilde. Her kan man starte i den spæde proces og gøre den og kommunikationen god og på bølgelængde fra start af. Give borgerne viden og medindflydelse fra start. Inddrage lokalbefolkningen fra start. Hjælpe naboerne med en ekstern konsulent fra start af. Her har I også muligheden for at opnå jeres grønne klimamål, der kommer biodiversitet, det fremmer både dyrelivet og der kommer stier til lokalbefolkningen, og der er bedre økonomi, da det er et større projekt.

Vi håber og ønsker, at vores klage bliver behandlet seriøst, og at det vil få konsekvenser for Ecosolar. At man vælger at lytte til lokalsamfundet og ikke en forretningsmand, som af en eller anden grund har indyndet sig ved lokalpolitikerne. At man overvejer, om fremtidige processer af lignende sager, inddrager nærmeste naboer noget hurtigere, end vi blev. At ikke flere mennesker skal køres over af et VE-tog fra Svendborg kommune og en ny opstiller. At andre ikke skal miste humøret, være et problem som skal fixes af en opstiller og presse, uden at kunne nå at følge med. At næste projekt giver mere taletid til naboer og lokalsamfund, at man lærer af dette projekt og dets proces. At nærmeste naboer bliver tilknyttet hjælp fra en ekstern konsulent noget tidligere til at give ballast ift. forhandlinger med en opstiller. Vi føler os som kæmpe tabere til dette projekt! Vi har taget vores ”tæsk” psykisk, både af en lang og opslidende proces, Ecosolar der lægger pres på os for at få deres ønsker tvunget igennem og den måde vi er blevet behandlet på. Vi bliver reddet af en ny bekendtgørelse, som sikrer os 300 m. friholdt areal, og at vi kunne få ro i maven ved at afvise at skrive kontrakt og dermed tavshedsklausul med Ecosolar. Det var en lille sejr, men vi er stadig store tabere her. Nu kan vi ikke få kompensation, vi kan købe et lod i en dyr lottopulje og se, om vi kan få kompensation den vej. Og så skal vi leve med alle de ovennævnte gener, hvoraf mange af dem er gener, som andre naboer ikke får i samme grad – fx under opstillingen. Det var hvad vi havde på hjerte, vores bekymringer, vores ønsker, og hvad vi kunne nå at skrive og undersøge ved siden af arbejde, familieliv og hverdag.

Mvh.

Allan og Mie Guldborg Bauch

Ørbækvej 253

5892 Gudbjerg

# Bilag 1



Punkt 2

Markering A

Punkt 1

